โนกิซากะโฟร์ตีซิกซ์

2554-2555: การก่อตั้งวงและช่วงก่อนประสบความสำเร็จ

การตั้งวงโนกิซากะโฟร์ตีซิกซ์ถูกประกาศครั้งแรกเมื่อวันที่ 29 มิถุนายน 2554 โดยเป็นไอดอลวงแรกที่ได้รับระบุว่าเป็น "คู่แข่งอย่างเป็นทางการ" ของวงเอเคบีโฟร์ตีเอต โดยแตกต่างจากไอดอลวงอื่นที่เกี่ยวข้องกับเอเคบีโฟร์ตีเอต อย่างเอ็นเอ็มบีโฟร์ตีเอต และเอสเคอีโฟร์ตีเอต ชื่อวงตั้งจากสถานีรถไฟใต้ดินโนกิซากะ ซึ่งตั้งอยู่ใกล้กับที่ตั้งของสำนักงานของโซนี่มิวสิกเจแปน ยาซูชิ อากิโมโตะ โปรดิวเซอร์ของวงยังได้กล่าวอีกว่า เลข "46" นั้นได้รับเลือกให้เป็นความท้าทายกับเอเคบีโฟร์ตีเอตโดยตรง โดยสื่อเป็นนับว่า โนกิซากะโฟร์ตีซิกซ์จะประสบความด้วยจำนวนสมาชิกที่น้อยกว่า เพื่อให้มีความแตกต่างจากวงไอดอลของเอเคบีโฟร์ตีเอตและวงน้องสาว ภาพลักษณ์ของโนกิซากะโฟร์ตีซิกซ์นั้นมีพื้นฐานมาจากโรงเรียนประจำหญิงล้วนในประเทศฝรั่งเศสในความคิดของชาวญี่ปุ่น ซึ่งสื่อถึงความหมายโดยนัยถึงสง่างามและงดงาม (elegant and refined)
การคัดเลือกรอบสุดท้ายของวงจัดขึ้นในวันที่ 20-21 สิงหาคม โดยคัดผู้เข้ารอบสุดท้าย 56 คนเหลือ 36 คน จากผู้เข้าร่วมคัดเลือกทั้งหมด 38,934 คน และยังมีการประกาศว่าจะมีหญิงสาว 16 คนจะเป็น "เซ็มบัตสึ" สำหรับในการขึ้นแสดงเพลงและการออกสื่อต่าง ๆ ในวันที่ 2 ตุลาคม 2554 วงได้มีรายการวาไรตี้โชว์รายการแรกชื่อ Nogizakatte, Doko? (乃木坂って、どこ?, แปลว่า โนกิซากะอยู่ที่ไหน) และดำเนินรายการโดยนักแสดงตลกคู่หู บานานาแมน
ในวันที่ 22 กุมภาพันธ์ 2555 โนกิซากะโฟร์ตีซิกซ์ได้ปล่อยซิงเกิลเดบิวต์ Guruguru Curtain (ぐるぐるカーテン) โดยติดอันดับที่สองในชาร์ตออริคอนและมียอดขาย 136,309 แผ่นในสัปดาห์แรก และซิงเกิลที่สอง Oide Shampoo (おいでシャンプー) ได้ปล่อยในวันที่ 2 พฤษภาคม ในปีเดียวกัน และกลายเป็นซิงเกิลแรกของวงที่ติดอันดับที่หนึ่งของชาร์ตประจำสัปดาห์ออริคอนด้วยยอดขาย 156,000 แผ่น ท่าเต้นของเพลง Oide Shampoo ทำให้เกิดข้อโต้เถียงในช่วงเวลาหนึ่ง เนื่องจากนักวิจารณ์ไม่เห็นด้วยที่กับการที่สมาชิกยกกระโปรงขึ้นเหนือใบหน้าในช่วงหนึ่งของการแสดง
ในเดือนมิถุนายน 2555 โนกิซากะโฟร์ตีซิกซ์ได้เป็นส่วนหนึ่งของงานยูบิมัตสึริ เทศกาลรวมไอดอลที่จัดโดยริโนะ ซาชิฮาระ โดยถูกจัดขึ้นที่นิปปงบูโดกัง ต่อหน้าผู้ชมจำนวน 8,000 คน พวกเธอได้แสดงละครเวทีครั้งแรกของวงชื่อ 16 nin no Principal (16人のプリンシパル) ณ โรงละครพาร์โคชิบุยะ ในเดือนกันยายน 2555 ในปลายปี พ.ศ. 2555 โนกิซากะโฟร์ตีซิกซ์ได้ติดอันดับที่หนึ่งของชาร์ตประจำปีออริคอนในหมวดหน้าใหม่ (newcomers sales) ด้วยยอดขาย 870 ล้านเยน ด้วยยอดขาย 870 ล้านเยน

2556-2558: ยุคที่สองและการประสบความสำเร็จระดับประเทศ

โนกิซากะโฟร์ตีซิกซ์จัดคอนเสิร์ตครบรอบปีครั้งแรกในชื่อ 1st YEAR BIRTHDAY LIVE ที่มากุฮาริเม็สเซอ จังหวัดชิบะ ในเดือนกุมภาพันธ์ 2556 โดยมีผู้เข้าชมกว่า 9,000 คน ในเดือนธันวาคม 2556 ถึงเดือนเมษายน 2557 ได้มีการคัดเลือกสมาชิกโนกิซากะโฟร์ตีซิกซ์รุ่นสองขึ้น โดยได้สมาชิกใหม่ทั้งหมด 14 คนจากผู้สมัคร 16,302 คน โดยสมาชิก 13 คนได้แนะนำตัวในละครเวที 16 nin no Principal deux (16人のプリンシパル deux) ในเดือนพฤษาคม 2556 วงได้มีรายการวิทยุรายการแรกของวงชื่อ Nogizaka46 no "No" (乃木坂46の「の」) และปล่อยโฟโตบุ๊กเล่มแรกชื่อ Nogizaka Ha (乃木坂派) โดยปล่อยในเดือนตุลาคม และติดอันดับที่สี่ของการจัดอันดับหนังสือประจำสัปดาห์ของออริคอนด้วยยอดขาย 27,000 เล่ม
ในเดือนกุมภาพันธ์ 2557 โนกิซากะโฟร์ตีซิกซ์ได้จัดคอนเสิร์ตวันเกิดปีที่สองในชื่อ 2nd YEAR BIRTHDAY LIVE ที่โยโกฮามะอารีนา มีผู้ชมทั้งหมด 13,000 คน โดยระหว่างการแสดง วงได้ประกาศการแสดงละครเวที 16 nin no Principal trois (16人のプリンシパル trois) โดยจะทำการแสดงที่อากาซากะเอซีทีเธียเตอร์ตั้งแต่วันที่ 30 พฤษภาคมจนถึงวันที่ 15 มิถุนายน และวงได้ปล่อยดีวีดีและบลูเรย์ Nogizaka46 1ST YEAR BIRTHDAY LIVE 2013.2.22 MAKUHARI MESSE โดยติดอันดับที่หนึ่งของชาร์ตดีวีดีประจำสัปดาห์ออริคอนด้วยยอดขาย 12,000 แผ่นในสัปดาห์แรก ในวันที่ 24 กุมภาพันธ์ 2557 ในงาน AKB48 Group Dai Sokaku Matsuri (AKB48グループ大組閣祭り) ได้มีการประกาศว่า รินะ อิโกมะ จะเข้าร่วมเป็นสมาชิกเอเคบีโฟร์ตีเอต ทีมบี และ เรนะ มัตสึอิ จากเอสเคอีโฟร์ตีเอต ทีมอี จะควบทีมกับโนกิซากะโฟร์ตีซิกซ์ ในวันที่ 5 กรกฎาคม 2557 วงได้ทำการแสดงนอกประเทศครั้งแรกในงาน Japan Expo 2014 ณ กรุงปารีส ประเทศฝรั่งเศส ในส่วนของการแสดงของประเทศญี่ปุ่น
ในวันที่ 7 มกราคม 2558 โนกิซากะโฟร์ตีซิกซ์ได้ปล่อยอัลบั้มเต็มอัลบั้มแรกชื่อ Toumei na Iro (透明な色) โดยทะยานขึ้นอันดับที่หนึ่งของชาร์ตอัลบั้มประจำสัปดาห์ออริคอน และมียอดขายกว่า 220,000 แผ่น ในเดือนต่อมา วงได้จัดคอนเสิร์ตวันเกิดปีที่สามในชื่อ 3rd YEAR BIRTHDAY LIVE ที่เซบูโดม จังหวัดไซตามะ มีผู้ชมคอนเสิร์ตประมาณ 38,000 คน ในวันที่ 26 มีนาคม ในงาน AKB48 Spring Concert 〜Jikiso Imada Shugyouchu!〜 ที่ไซตามะซูเปอร์อารีนา ได้มีการประกาศว่าจะยกเลิกการแลกเปลี่ยนสมาชิกระหว่างรินะ อิโกมะกับเรนะ มัตสึอิ ในวันที่ 20 เมษายน วงได้รายการวาไรตี้โชว์ใหม่ Nogizaka Under Construction (乃木坂工事中, Nogizaka Kōjichū) แทนที่รายการเดิม Nogizakatte, Doko? ในวันที่ 11 กรกฎาคม ละครเรื่องแรกของวง Hatsumori Bemars ได้ออกอากาศครั้งแรกทางช่อง TX network  โนกิซากะโฟร์ตีซิกซ์ได้จบปีด้วยการขึ้นแสดงในรายการ Kōhaku Uta Gassen (งานขาวแดง) เป็นครั้งแรก และร้องเพลงจากซิงเกิลที่ 5 Kimi no Na wa Kibou (君の名は希望)

พ.ศ. 2559

ในปีนี้ งาน 4th YEAR BIRTHDAY LIVE ได้ถูกเลื่อนไปยังวันที่ 28 สิงหาคม 3 วันสุดท้ายของ Summer National Tour 2016 เนื่องจากไม่มีสถานที่จัดคอนเสิร์ตจากการบูรณะสถานที่สำหรับการจัดการแข่งขันโอลิมปิกฤดูร้อนในปี พ.ศ. 2563 ในวันที่ 20 ถึง 22 กุมภาพันธ์ โนกิซากะโฟร์ตีซิกซ์ได้ออกรายการโทรทัศน์ทางอินเทอร์เน็ตของตัวเองชื่อ Nogizaka46 4th Anniversary Nogizaka 46 hours TV (乃木坂46 4th Anniversary 乃木坂46時間TV) บนหกเว็บไซต์พร้อมกัน ในวันที่ 27 กุมภาพันธ์ ซิงเกิลที่ 12 Taiyou Knock (太陽ノック) ได้รับเลือกให้เป็นห้าซิงเกิลที่ดีที่สุดของงานประกาศรางวัลเจแปนโกลด์ดิสก์อะวอร์ด
ในวันที่ 25 พฤษภาคม วงได้ปล่อยอัลบั้มเต็มที่สองชื่อ Sorezore no Isu (それぞれの椅子) โดยทะยานขึ้นอันดับที่หนึ่งของชาร์ตอัลบั้มประจำสัปดาห์ออริคอน และอันดับที่สามในการจัดอันดับครึ่งปีแรก รายการ 2nd Nogizaka46 Hours TV (2nd 乃木坂46時間TV) ออกอากาศวันที่ 10 มิถุนายน ซึ่งเป็นส่วนหนึ่งของกิจกรรมการขายอัลบั้มที่สอง ในวันที่ 5 สิงหาคม วงได้ปล่อยโฟโตบุ๊กเล่มที่สองชื่อ 1jikan Okure no I love you. (1時間遅れのI love you.) โดยขายได้ 41,000 เล่มในสัปดาห์แรก และติดอันดับที่หนึ่งของการจัดอันดับหนังสือประจำสัปดาห์ของออริคอน
ในวันที่ 19 กรกฎาคม ถึง 4 กันยายน ได้มีการคัดเลือกสมาชิกรุ่นที่ 3 ในการคัดเลือกผู้สมัครรอบสุดท้าย ผู้สมัคร 13 คนได้เชิญชวนผู้ชมทางอินเทอร์เน็ตผ่านบริการสตรีมมิง SHOWROOM ในวันที่ 4 กันยายน ประกาศว่าผู้สมัคร 12 คนได้ผ่านการคัดเลือกรอบสุดท้ายและ 1 คนที่ปฏิเสธ จากจำนวนผู้สมัครทั้งหมด 48,986 คน ซึ่งมากที่สุดเท่าที่เคยมีมา ในวันที่ 9 พฤศจิกายน วงได้ปล่อยซิงเกิลที่ 16 ชื่อ Sayonara no Imi (サヨナラの意味) โดยทะยานขึ้นอันดับที่หนึ่งของชาร์ตซิงเกิลประจำสัปดาห์ออริคอน และมียอดขาย 827,717 ก็อปปีในสัปดาห์แรก และเป็นซิงเกิลที่ได้รับการรับรองระดับ Million จากสมาคมอุตสาหกรรมแผ่นเสียงญี่ปุ่น (RIAJ) เป็นซิงเกิลแรก ในวันที่ 31 ธันวาคม วงได้ขึ้นแสดงในงาน Kōhaku Uta Gassen เป็นครั้งที่สองและแสดงเพลง Sayonara no Imi

พ.ศ. 2560

ในวันที่ 20 ถึง 22 กุมภาพันธ์ โนกิซากะโฟร์ตีซิกซ์ได้จัดคอนเสิร์ต 5th YEAR BIRTHDAY LIVE เป็นเวลา 3 วันที่ไซตามะซูเปอร์อารีนา โดยในคอนเสิร์ตวันแรกกำหนดให้เป็นวันจบการศึกษาของนานามิ ฮาชิโมโตะในฐานะสมาชิกของโนกิซากะโฟร์ตีซิกซ์ก่อนออกจากวงการบันเทิง ในวันที่ 22 มีนาคม ซิงเกิลที่ 17 Influencer (インフルエンサー) ได้ปล่อยออกมา ในวันที่ 20 พฤษภาคมถึง 11 มิถุนายน สมาชิกได้ทำการแสดงละครเวที Asahinagu (あさひなぐ) ซึ่งสร้างมาจากมังงะในชื่อเดียวกัน โดยทำการแสดงที่โตเกียว โอซากะ และไอจิ ในวันที่ 24 พฤษภาคม วงได้ปล่อยอัลบั้มเต็มที่สาม Umaretekara Hajimete Mita Yume (生まれてから初めて見た夢) ในวันที่ 1 กรกฎาคม ถึง 9 ตุลาคม พวกเธอได้จัดทัวร์คอนเสิร์ตหน้าร้อนที่โตเกียว เซ็นได โอซากะ นาโงยะ และนีงาตะ.
ในวันที่ 9 สิงหาคม ซิงเกิลที่ 18 Nigemizu (逃げ水) ได้ปล่อยออกมา ในวันที่ 22 กันยายน ภาพยนตร์เรื่องแรกของที่แสดงโดยโนกิซากะโฟร์ตีซิกซ์ Asahinagu ออกฉายทั่วประเทศญี่ปุ่น ในวันที่ 11 ตุลาคม เพลงธีมของภาพยนตร์และละครเวที Itsuka Dekiru kara Kyou Dekiru (いつかできるから今日できる) ได้ถูกปล่อยมาเป็นซิงเกิลที่ 19 ในวันที่ 7 ถึง 8 พฤศจิกายน วงได้สิ้นสุดการทัวร์คอนเสิร์ต Summer National Tour 2017 ที่โตเกียวโดม โดยมีผู้ชมกว่า 55,000 คนในแต่ละวัน ซึ่งมากที่สุดจนถึงปัจจุบัน ในวันที่ 24 พฤศจิกายน วงได้ทำการแสดงที่ต่างประเทศครั้งที่สองที่งาน C3AFA ประเทศสิงคโปร์ นับเป็นก้าวแรกของพวกเธอไปสู่ระดับเอเชีย และเป็นครั้งแรกของวงที่ได้ยกเลิกข้อจำกัดด้านภูมิภาคในช่องยูทูบของวงเพื่อให้สามารถใช้งานได้ในประเทศที่ไม่มีบริการ YouTube Red
ในวันที่ 30 ธันวาคม โนกิซากะโฟร์ตีซิกซ์ได้ชนะรางวัล Grand Prix ของงานเจแปนเรคอร์ดอะวอดส์ครั้งที่ 29 ด้วยเพลง Influencer ในวันที่ 31 ธันวาคม วงได้ขึ้นแสดงในงาน Kōhaku Uta Gassen เป็นครั้งที่สามติดต่อกัน โดยทำการแสดงเพลง Influencer

พ.ศ. 2561

ในวันที่ 6 กรกฎาคม ถึง 2 กันยายน คอนเสิร์ต Summer National Tour 2018 ได้ถูกจัดขึ้น โดยรวมถึงคอนเสิร์ต 6th YEAR BIRTHDAY LIVE ในวันที่ 6 ถึง 8 กรกฎาคม ในวันที่ 1 ธันวาคม คอนเสิร์ตเดี่ยวครั้งแรกนอกประเทศถูกจัดขึ้นที่เมอร์เซเดส-เบนซ์อารีนา นครเซี่ยงไฮ้ ในงานเจแปนเรคอร์ดอะวอดส์ครั้งที่ 60 โนกิซากะโฟร์ตีซิกซ์ได้ชนะรางวัล Grand Prix จากซิงเกิลที่ 20 Synchronicity (シンクロニシティ) เป็นครั้งที่สองติดต่อกัน

พ.ศ. 2562

ในวันที่ 27 มกราคม คอนเสิร์ตเดี่ยวนอกประเทศครั้งที่สองถูกจัดขึ้นที่ไทเปอารีนา นครไทเป อัลบั้มเต็มชุดที่สี่ถูกประกาศในวันที่สองของคอนเสิร์ต 7th YEAR BIRTHDAY LIVE โดยจะปล่อยในวันที่ 17 เมษายน ชื่อ Ima ga Omoide ni Naru Made (今が思い出になるまで) วันสุดท้ายของคอนเสิร์ต 7th YEAR BIRTHDAY LIVE เป็นคอนเสิร์ตจบการศึกษาของสมาชิกรุ่นที่ 1 นานาเซะ นิชิโนะ ในเดือนมีนาคม มิซะ เอโต ได้จัดคอนเสิร์ตเดี่ยวในฐานะสมาชิกวง และสมาชิกอีกสองคนประกาศจบการศึกษา ได้แก่ สมาชิกรุ่นที่หนึ่ง ยูริ ไซโต และสมาชิกรุ่นที่ 2 คาริน อิโต ในวันที่ 8 กรกฎาคม กัปตันของวง เรกะ ซากุระอิ ประกาศจบการศึกษาและสิ้นสุดการทำกิจกรรมในวันที่ 1 กันยายน 2562 โดยตรงกับวันสุดท้ายของการทัวร์คอนเสิร์ต Summer National Tour 2019